Diari Oficial de la Generalitat Valenciana


Sumari del DOGV 4221, del 04-04-2002 (2002/3228)

RESOLUCIÓ de 6 de febrer de 2002, del Servei Territorial d'Indústria i Energia de Castelló, per la qual es declara, en concret, la utilitat pública de la línia aèria de mitjana tensió a 20 kV, des del suport d'Iberdrola Distribución Eléctrica, SAU fins al CTI a la localitat de Castillo de Villamalefa, la instal·lació de la qual va ser autoritzada per aquest Servei Territorial amb data 25 de març de 1998.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4221

Data del DOGV
:   04-04-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/3228


Organisme emissor
:   Conselleria d'Innovació i Competitivitat

Tipus de document
:   Resolució

RESOLUCIÓ de 6 de febrer de 2002, del Servei Territorial d'Indústria i Energia de Castelló, per la qual es declara, en concret, la utilitat pública de la línia aèria de mitjana tensió a 20 kV, des del suport d'Iberdrola Distribución Eléctrica, SAU fins al CTI a la localitat de Castillo de Villamalefa, la instal·lació de la qual va ser autoritzada per aquest Servei Territorial amb data 25 de març de 1998. [2002/3228]
  
Expedient ATLINE/1997/239
  
Tramitat l'expedient incoat en la Unitat d'Energia i Mines d'aquest Servei Territorial, a instància d'Iberdrola Distribución Eléctrica, SAU amb domicili a Castelló, av. Germans Bou, 239, que sol·licitava la declaració en concret d'utilitat pública per al projecte d'una línia aèria de mitjana tensió a 20 kV, des del suport d'Iberdrola, SA fins al CTI a la localitat de Castillo de Villamalefa, i acomplits els tràmits reglamentaris ordenats en el Decret 2.619/1966, de 20 d'octubre, sobre expropiació forçosa i sancions en matèria d'instal·lacions elèctriques, i en la Llei 54/1997, de 27 de novembre, del Sector Elèctric.
  
Vist que la sol·licitud d'Iberdrola Distribución Eléctrica, SAU va ser sotmesa al tràmit d'informació pública, publicant-se anuncis en el Diari Oficial de la Generalitat Valenciana de data 19 de desembre de 2000, en el Butlletí Oficial de la Província de 23 de novembre de 2000, en el periòdic Mediterráneo de data 6 de novembre de 2000, i en el tauler d'anuncis de l'ajuntament de Castillo de Villamalefa.
  
Vist que d'acord amb l'article 84 de la Llei 30/1992, de 26 de novembre, amb data 29 de març de 2001 es va donar vista a l'expedient.
  
Vist que en l'esmentat tràmit han comparegut, presentant al·legacions:
  
El dia 8 d'abril de 2001, la Sra. Antonia Collado Robles, que manifestà la seua total oposició a la col·locació de cap pal.
  
El dia 23 d'abril de 2001, el Sr. Joaquín Gallén Ibáñez, que posà de manifest que està afectat, sense haver atorgat la seua autorització, per la línia de referència, motiu pel qual interposà demanda judicial i obtingué sentència que ordena la retirada de la línia, per la qual cosa manifesta la seua disconformitat amb la tramitació de la utilitat pública.
  
Comunicats aquests punts a la mercantil Iberdrola Distribución Eléctrica, SAU, aquesta aportà un escrit, amb data 13 d'agost de 2001, mitjançant el qual es fa constar:
  
1r) Que l'Ajuntament de Castillo de Villamalefa es va encarregar de demanar els corresponents permisos amb els propietaris afectats, certificant haver obtingut tots els acords mutus amb els propietaris respectius i cedint la instal·lació a Iberdrola, la qual procedí a la seua legalització, entenent que no es necessitava sol·licitar la declaració en concret de la utilitat pública.
  
2º) No obstant això, davant la demanda judicial presentada pel Sr. Joaquín Gallén Ibáñez s'estimà convenient tramitar l'oportuna declaració en concret d'utilitat pública, a fi de poder incoar el corresponent expedient d'expropiació, si arriba el cas.
  
3º) D'altra banda, cal recordar que si bé hi ha sentència estimatòria de 15 de febrer de 2000, s'ha interposat recurs d'apel·lació que en aquest moment està pendent de resolució.
  
Aquest Servei Territorial d'Indústria i Energia, a proposta de la unitat competent resol:
  
1r. Declarar, en concret, la utilitat pública de la instal·lació elèctrica que s'autoritzà amb data 25 de març de 1998, als efectes assenyalats en la Llei 54/1997, de 27 de novembre, del Sector Elèctric, i les característiques principals de la qual són les següents: línia aèria de mitjana tensió, a 20 kV, des de suport d'Iberdrola, SA fins al CTI a la localitat de Castillo de Villamalefa, la instal·lació de la qual va ser autoritzada per aquest Servei Territorial amb data 25 de març de 1998.
  
2n. Desestimar les al·legacions de la Sra. Antonia Collado Robles, partint del fet que no les basa en cap argument tècnic ni econòmic, i amb elles es pretén afectar tercers fins al moment no implicats.
  
3r. Desestimar les al·legacions del Sr. Joaquín Gallén Ibáñez, perquè es refereixen a una ocupació prèvia dels terrenys sense la corresponent autorització del propietari i no a la declaració en concret de la utilitat pública.
  
Contra aquesta resolució, que no posa fi a la via administrativa, podrà interposar-se recurs d'alçada davant la Direcció General d'Indústria i Energia, Conselleria d'Innovació i Competitivitat (c/ Colom, 32 € 46107 València), en el termini d'un mes, comptat a partir de l'endemà de la publicació d'aquest anunci en el Diari Oficial de la Generalitat Valenciana, de conformitat amb el que s'ha disposat en els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, de 27 de novembre de 1992), en la redacció que en fa la Llei 4/1999, de 13 de gener (BOE 12, de 14 de gener de 1999).